**KZŠ s MŠ A. Bernoláka v Martine, Ul. S. Tomášika 1, Martin**

**t. č. : 043 4270 461** (tajomníčka školy)**, 0911 964 933** (zborovňa 1. stupeň)

Webová adresa: **www. bernolaka.edupage.org** Email školy: **skola@bernolaka.sk**

**STRAVOVANIE:**

* **T.č. : 0940 748 268**
* Obed je možné odhlásiť sms, telefonicky alebo cez internet **do 7:00 hod.**
* **Je potrebné ísť si vyplniť prihlášku do jedálne a zakúpiť si čipovú kartu na stravu v cene 3 €.**
* **Platbu za obedy bude potrebné realizovať cez internet na číslo účtu:** SK590900000000**0352317976. Variabilný symbol bude uvedený na čipovej karte.**
* Desiatovať budeme v čase 9.35 - 9.55. Prosíme, aby deti nenosili na desiatu sladkosti, čipsy a sladké nápoje. Na lavicu pod desiatu je potrebné mať obrúsok, alebo podložku.

**OZNAMY O VYUČOVANÍ:**

 **Vyučovací proces počas šk. roka Vyučovací proces počas prvých piatkov a prikázaných sviatkov**

 1. + 2. hodina (blok) 8:00 – 9:35 1. + 2. hodina (blok) 9:30 – 10:45

 3. hodina 9:55 – 10:40 3. hodina 10:50 – 11:25

 4. hodina 10:50 – 11:35 4. hodina 11:35 – 12:10

 5. hodina 11:45 – 12:30 5. hodina 12:20 – 12:50

**Mimoriadny vyučovací proces:**

**3. - 4. 9. 2020 -** vyučovanie končí žiakom o 10:40 hod., potom odchádzajú spoločne na obed, domov alebo do ŠKD

**7. - 11. 9. 2020 -** vyučovanie končí žiakom o 11:00 hod., potom odchádzajú spoločne na obed, domov alebo do ŠKD

* Žiaci prichádzajú do tried o 7:30 hod. Treba prísť najneskôr do 7:55 hod. Prosíme o dochvíľnosť, aby sa dieťa v pokoji mohlo pripraviť na vyučovanie. Počas obdobia pandémie pred vstupom do školy absolvujú žiaci ranný filter. Dieťa vstupuje do školy s rúškom. V spoločných priestoroch je povinné nosenie rúšok. Dieťa potrebuje mať 2 rúška.
* **ŽIADAME VÁS, ABY STE DETI ODPREVÁDZALI KU VCHODOVÝM DVERÁM ŠKOLY.** Z hygienických dôvodov prosíme, neodprevádzajte vaše dieťa ku triede.
* Po skončení vyučovania žiaci odchádzajú hneď domov alebo do ŠKD. V areáli školy sa nesmú zdržiavať sami.
* Sväté omše budú bývať o 8:00 hod v Kostole Sedembolestnej Panny Márie na Severe **vždy na 1. piatok v mesiaci, na sviatky a v piatky počas adventu a pôstu**. Na sväté omše je potrebné prichádzať včas, najneskôr do 7:55 hod. Sú súčasťou vyučovania. O svätých omšiach vás budeme vopred informovať oznamom - sms správou.
* V utorky počas školského roka budú bývať sväté omše o 7:15 hod. v školskej kaplnke (okrem adventu a pôstu). Účasť na týchto svätých omšiach je dobrovoľná. Na všetky školské sväté omše ste pozvaní aj vy.
* Žiaci si do školy budú nosiť peračník, prezuvky, desiatu, obrúsok (podložku) na stôl a kartičku na obed.
* Vyučovací proces bude fungovať bez zvonenia, prvé dve vyučovacie hodiny sa učia v rámci bloku.
* Ak majú žiaci mobilné telefóny, musia byť v budove školy a počas vyučovania vypnuté. Pri nerešpektovaní bude žiakovi mobilný telefón vzatý a vrátený po vyučovaní. V prípade opakovaného nerešpektovania bude telefón vrátený rodičovi.
* Žiaci dnes dostali kľúčik od skrinky. Žiak je povinný nosiť ho do školy každý deň. V prípade straty žiak za náhradný kľúč zaplatí škole poplatok 5 eur. Ak sa stane, že si žiak kľúčik zabudne, učiteľ, ktorý má ráno pri šatni dozor, mu skrinku odomkne. Skrinka ostáva odomknutá, kým si žiak zabudnutý kľúčik neprinesie. Odporúčame dať žiakovi na kľúčik väčší prívesok.
* Postupne budú deti dostávať Šlabikár, pracovné zošity a písanky, ktoré je potrebné obaliť. Žiaci si píšu označené domáce úlohy iba doma, nie v ŠKD. Prosíme Vás, aby ste doma s dieťaťom nevypĺňali cvičenia v pracovných zošitoch, ktoré ešte neboli prebraté v škole. V stredu nebývajú písomné domáce úlohy.

**Pomôcky do 1. ročníka, ktoré je potrebné priniesť do 11. 9. 2020:**

* výkresy A4 - 20 ks, výkresy A3 - 20  ks, farebné papiere - 1 sada, farby anilínové, štetce 2 ks ( tenší a hrubší) , väčšia plastová nádoba na vodu, handrička na výtvarnú výchovu, igelit na výtvarnú výchovu, lepidlo - tyčinkové 1 ks, voskovky, plastelína, 1 tenká čierna centrofixka - **všetko vložiť do podpísanej igelitky**
* zastrúhané ceruzky č.2 - 2 ks, guma, strúhadlo, pastelky, nožnice s tupým hrotom, plniace atramentové pero s pierkom - 2 ks, bombičky do plniaceho pera – 1 sada - **všetko to vložiť do peračníka**
* dosky na zošity veľkosti A4
* prezuvky ( nie šľapky)
* uterák, podložka (obrúsok) na desiatu, toaletný papier 2 ks, tekuté mydlo 1ks, papierové vreckovky - 10 balíčkov
* úbor na telesnú výchovu v plátennom vrecku: tričko, tepláky, ponožky, tenisky so svetlou podrážkou

Na začiatku šk. roka píšeme ceruzkou. Je potrebné, aby malo dieťa vždy 2 ks zastrúhaných ceruziek. Atramentovým perom s hrotom začneme písať neskôr. Dieťa potrebuje pastelky, ktoré prosíme každý deň kontrolovať, aby boli zastrúhané. Vrecúško s úborom majú žiaci uložené v skrinkách. Prosíme, aby ste ich podľa potreby zobrali domov oprať.

**OSPRAVEDLNENKY:**

* Rodič môže ospravedlniť svoje dieťa z dôvodu choroby 5 dní za štvrťrok. Ostatné ospravedlnenia musia byť od lekára. Chorobu dieťaťa je potrebné **nahlásiť do 24 hodín.** Po návrate do školy treba priniesť ospravedlnenku. Ak dieťa odchádza zo školy počas vyučovania, musí prísť preňho do školy rodič. Je potrebné zabezpečiť , aby prišiel žiak po chorobe do školy pripravený, s dopísanými domácimi úlohami a mal dobraté učivo z každého predmetu. Prebraté učivo a domáce úlohy budú uverejnené na školskej stránke **bernolaka. edupage. org,** kde sa prihlásite svojim prihlasovacím menom a heslom, ktoré bude nalepené v žiackej knižke.
* Ak chcete uvoľniť dieťa z vyučovania z iného dôvodu, ako je choroba, na jeden deň ho môže uvoľniť triedny učiteľ, na viac dní je potrebné podať písomnú žiadosť triednemu učiteľovi , ktorú schvaľuje riaditeľ školy.
* Ak dieťa nemôže cvičiť na telesnej výchove, je potrebné poslať v žiackej knižke alebo smskou **písomné ospravedlnenie. Nestačí, aby nám to dieťa oznámilo ústne.**
* Na komunikáciu medzi učiteľom a rodičom budeme používať edupage a žiacku knižku, ktorú nosia deti **každý deň do školy**. Váš podpis je pre nás znakom, že ste oznam prečítali a beriete ho na vedomie. Preto Vás prosíme o každodennú kontrolu žiackej knižky.

**HODNOTENIE**

* Deti budú v prvom ročníku na vyučovacích hodinách hodnotené známkami, pečiatkami, nálepkami a pochvalami do žiackej knižky, zošita a Šlabikára.
* V našej škole používame aj elektronické žiacke knižky. Naďalej budeme používať aj papierové žiacke knižky.

**POPLATKY**

* Zo sumy 30 € , ktorú ste zaplatili pri zápise, sa žiakom zaplatila sada 5 ks písaniek, Čísielkový domček na matematiku, pracovné zošity na matematiku a ďalšie pomôcky na vyučovanie.
* Triedny fond 20 € (10 € na polrok) je potrebné zaplatiť do 30.11.2020
* Časopis Vrabček 8€
* Pracovný zošit z angličtiny 6€
* Poplatky za časopis a angličtinu je potrebné zaplatiť do 28. 9. 2020.